Il-Kunsill adotta konklużjonijiet dwar appoġġ għall-iżvilupp sostenibbli tal-ekonomiji marini u marittimi Ewropej. Huwa jfakkar li r-rwol vitali tal-oċeani għall-ħajja fid-dinja, it-tkabbir ekonomiku, l-impjiegi u l-innovazzjoni u jaċċentwa li l-oċeani u l-ibħra qegħdin jiffaċċaw pressjonijiet dejjem akbar u jenħtieġ li jiġu protetti minn konsegwenzi avversi tat-tibdil fil-klima. L-Istati Membri huma mistiedna jimmaniġġaw l-oċeani u l-ibħra b'mod sostenibbli, jippromwovu l-effiċjenza fir-riżorsi rinnovabbli u l-enerġiji rinnovabbli, ineħħu l-ostakli għat-tkabbir, jagħtu spinta lill-investiment u jsaħħu l-kooperazzjoni kummerċjali. Il-Kunsill jappella wkoll għal miżuri li jiżguraw li r-reġjuni ultraperiferiċi, periferiċi, kostali u insulari jingħataw opportunitajiet ta' tkabbir adegwati. L-Istati Membri għandhom jaħdmu wkoll biex jappoġġaw teknoloġiji ġodda li jikkontribwixxu għall-ekonomija marittima u jinkoraġġixxu kooperazzjoni aktar mill-qrib bejn l-edukazzjoni u l-industrija sabiex jgħinu fil-promozzjoni ta' opportunitajiet ta' taħriġ u xogħol. Konklużjonijiet tal-Kunsill dwar it-tkabbir blu Ara l-paġna tal-laqgħa